Die Graad 11 klas samel al die fondse vir hulle eie Matriekafskeid en hulle geskenk aan die skool, wat hulle aan die einde van Graad 12 oorhandig, in deur die snoepie te bestuur. Graad 11's doen die hele besigheidsbeplanning, uitvoering en bestuur. Hulle is self verantwoordelik vir aankope, verkope en gesonde besigheidspraktyk. Die resultate van goeie bestuur lewer 'n sak vol geld op vir 'n welverdiende matriekafskeid.